CELEX: 22008A1210(01)
Language: mt
Date: 2008-12-10 00:00:00
Title: Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali

10.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 331/21
            
         Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali
   Skont l-Artikolu 3(2) tal-Ftehim bejn il-Komunità Ewropea u r-Renju tad-Danimarka dwar in-notifika ta' dokumenti ġudizzjarji u extra-ġudizzjarji fi kwistjonijiet ċivili u kummerċjali (1) konkluż mid-Deċiżjoni tal-Kunsill 2006/326/KE (2) (minn hawn 'l quddiem “il-Ftehim”), kull meta jiġu adottati emendi għar-Regolament tal-Kunsill (KE) Nru 1348/2000 (3), id-Danimarka għandha tavża lill-Kummissjoni dwar id-deċiżjoni tagħha jekk hiex ser timplimenta jew le l-kontenut ta' dawn l-emendi.
   Ir-Regolament (KE) Nru 1393/2007 tal-Parlament Ewropew u tal-Kunsill dwar in-notifika fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (notifika ta’ dokumenti), u li jħassar ir-Regolament tal-Kunsill (KE) Nru 1348/2000 (4) ġie adottat fit-13 ta' Novembru 2007.
   Skont l-Artikolu 3(2) tal-Ftehim, id-Danimarka avżat lill-Kummissjoni bl-ittra tal-20 ta' Novembru 2007 dwar id-deċiżjoni tagħha li timplimenta l-kontenut tar-Regolament (KE) Nru 1393/2007. Skont l-Artikolu 3(6) tal-Ftehim, in-notifika Daniża toħloq obbligi reċiproċi bejn id-Danimarka u l-Komunità. B'hekk, ir-Regolament (KE) Nru 1393/2007 jikkostitwixxi emenda għall-Ftehim u hu kkunsidrat bħala anness tiegħu.
   Skont l-Artikolu 3(4) tal-Ftehim, il-miżuri amministrattivi meħtieġa ser jidħlu fis-seħħ fid-data tad-dħul fis-seħħ tar-Regolament (KE) Nru 1393/2007.
   
      (1)  ĠU L 300, 17.11.2005, p. 55.
   
      (2)  ĠU L 120, 5.5.2006, p. 23.
   
      (3)  ĠU L 160, 30.6.2000, p. 37.
   
      (4)  ĠU L 324, 10.12.2007, p. 79.